
                                                  AVIZ

asupra  proiectului de Lege  pentru abrogarea punctului 1 al anexei la Legea tinerilor nr.350/2006
               În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru abrogarea punctului 1 al anexei la Legea tinerilor nr.350/2006, trimis cu adresa nr.PL.X 19 din 5 februarie  2007,  înregistrat cu nr. 31/68 din 6.02. 2007. 
              Senatul, în calitate de  primă Cameră sesizată, a adoptat proiectul de lege mai sus menţionat, în şedinţa din 19 decembrie 2006.
    În conformitate cu dispoziţiile art.75 din Constituţia României, republicată şi ale art.92 alin. (9) din Regulamentul Camerei Deputaţilor, republicat, Camera Deputaţilor este  Cameră decizională. 

             Potrivit prevederilor art. 61 din Regulamentul Camerei Deputaţilor, republicat, Comisia a dezbătut proiectul de lege  menţionat mai sus, în şedinţa din  12 februarie 2007.


     Membrii comisiei au examinat proiectul de lege supus avizării, expunerea de motive, avizul favorabil al Consiliului Economic şi Social nr.2456 din 17.10.2006, avizul negativ al Consiliului Legislativ nr.1322 din 06.10.2006, care, ulterior, prin Nota Consiliului Legislativ nr.431 din 06.11.2006, a  fost reconsiderat şi considerat aviz favorabil  şi  punctul de vedere al Guvernului,transmis cu adresa nr.3212 din 23.10.2006, prin care susţine adoptarea iniţiativei legislative, sub rezerva însuşirii propunerilor şi observaţiilor de la pct.II.  
În urma dezbaterilor Comisia, în unanimitate, a hotărât avizarea favorabilă a proiectului de lege .

În raport de obiectul şi conţinutul său, proiectul de lege face parte din categoria legilor ordinare.

